CELEX: 62015CB0697
Language: el
Date: 2016-11-10 00:00:00
Title: Υπόθεση C-697/15: Διάταξη του Δικαστηρίου (έκτο τμήμα) της 10ης Νοεμβρίου 2016 [αίτηση του Tribunale Amministrativo Regionale per il Piemonte (Ιταλία) για την έκδοση προδικαστικής αποφάσεως] — MB Srl κατά Società Metropolitana Acque Torino (SMAT) SpA (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Δημόσιες συμβάσεις — Οδηγία 2004/18/ΕΚ — Οδηγία 2014/24/ΕΕ — Συμμετοχή σε διαγωνισμό — Διαγωνιζόμενος ο οποίος παρέλειψε να αναγράψει στην προσφορά τις σχετικές με την ασφάλεια στην εργασία δαπάνες της επιχειρήσεως — Νομολογιακή υποχρέωση αναγραφής αυτών των δαπανών — Αποκλεισμός από τον διαγωνισμό χωρίς δυνατότητα συμπληρώσεως της παραλείψεως αυτής)

27.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/8
            
         Διάταξη του Δικαστηρίου (έκτο τμήμα) της 10ης Νοεμβρίου 2016 [αίτηση του Tribunale Amministrativo Regionale per il Piemonte (Ιταλία) για την έκδοση προδικαστικής αποφάσεως] — MB Srl κατά Società Metropolitana Acque Torino (SMAT) SpA
   (Υπόθεση C-697/15) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Δημόσιες συμβάσεις - Οδηγία 2004/18/ΕΚ - Οδηγία 2014/24/ΕΕ - Συμμετοχή σε διαγωνισμό - Διαγωνιζόμενος ο οποίος παρέλειψε να αναγράψει στην προσφορά τις σχετικές με την ασφάλεια στην εργασία δαπάνες της επιχειρήσεως - Νομολογιακή υποχρέωση αναγραφής αυτών των δαπανών - Αποκλεισμός από τον διαγωνισμό χωρίς δυνατότητα συμπληρώσεως της παραλείψεως αυτής))
   (2017/C 063/12)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per il Piemonte
   
      Διάδικοι στην υπόθεση της κύριας δίκης
   
   MB Srl
   
      κατά
   
   Società Metropolitana Acque Torino (SMAT) SpA
   
      Διατακτικό
   
   Η αρχή της ίσης μεταχειρίσεως και η υποχρέωση διαφάνειας, όπως έχουν τεθεί σε εφαρμογή με την οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, έχουν την έννοια ότι αντιτίθενται στον αποκλεισμό διαγωνιζομένου από τη διαδικασία συνάψεως δημόσιας συμβάσεως, κατόπιν αθετήσεως εκ μέρους του της υποχρεώσεως χωριστής αναγραφής στην προσφορά των σχετικών με την ασφάλεια στην εργασία δαπανών της επιχειρήσεως, αθέτηση για την οποία επιβάλλεται ως κύρωση ο αποκλεισμός από τον διαγωνισμό, ενώ η υποχρέωση αυτή δεν απορρέει ρητώς ούτε από τα έγγραφα του διαγωνισμού ούτε από την εθνική νομοθεσία, αλλά από ερμηνεία της νομοθεσίας αυτής και από τη συμπλήρωση των κενών των εν λόγω εγγράφων εκ μέρους του εθνικού δικαστηρίου, το οποίο αποφαίνεται σε τελευταίο βαθμό. Οι αρχές της ίσης μεταχειρίσεως και της αναλογικότητας έχουν επίσης την έννοια ότι δεν αντιτίθενται στην παροχή στον ως άνω διαγωνιζόμενο της δυνατότητας συμπληρώσεως της προσφοράς του και πληρώσεως της εν λόγω υποχρεώσεως εντός προθεσμίας τασσομένης από την αναθέτουσα αρχή.
   
      (1)  ΕΕ C 106 της 21.3.2016.